[{"text_idx": "#000000", "text": "Beyond the Border 7-9 Gorffennaf 2023"}, {"text_idx": "#000001", "text": "Beyond the Border yw gw\u0302yl chwedleua fwyaf Prydain ac i ddathlu ein pen-blwydd yn 30, byddwn yn dod a\u0302\u2019r chwedleuwyr ac artistiaid gorau o Gymru, Prydain a rhyngwladol i Dinefwr, Sir Gaerfyrddin (SA19 6RT)"}, {"text_idx": "#000002", "text": "Mae\u2019r lleoliad anhygoel hwn yn gyforiog o straeon, mythau, chwedlau, hanes, gyda bywyd gwyllt a natur o\u2019n cwmpas ym mhobman."}, {"text_idx": "#000003", "text": "Cynhelir ein gw\u0302yl hudolus ymysg y tirwedd, adeiladau, castell a choedwigoedd yn llawn straeon, perfformiadau a cherddoriaeth fyw ar gyfer oedolion, pobl ifanc a\u2019u teuluoedd."}, {"text_idx": "#000004", "text": "Yn ogystal a\u0302\u2019n pen-blwydd yn 30 oed, byddwn yn dathlu cymunedau amrywiol Cymru yn eu gwahanol ieithoedd."}, {"text_idx": "#000005", "text": "Byddwn yn cynnig ein rhaglen arferol o\u2019r chwedleuwyr gorau yng Nghymru, Prydain a\u2019r byd, ynghyd ag anturiaethau chwedleua newydd a lleisiau newydd."}, {"text_idx": "#000006", "text": "Bydd hefyd droeon stori, gweithdai, sgyrsiau yn ogystal a\u0302 ffyrdd i ymlacio yn y lleoliad godidog hwn."}, {"text_idx": "#000007", "text": "Mae nifer gyfyngedig o leoedd ar gael ar ein cae Gwersylla a hefyd safle Cerbydau Byw a Chysgu. Rhagwelwn y bydd y ddau safle yn llenwi mewn dim o dro felly byddem yn eich cynghori i archebu\u2019n gynnar os dymunwch aros ar y safle."}, {"text_idx": "#000009", "text": "Beth allwn ni ei ddweud wrthych cyn belled am raglen 2023"}, {"text_idx": "#000010", "text": "Dyma\u2019r Amser i fwynhau Gw\u0302yl Chwedleua Ryngwladol Beyond the Border 2023, gw\u0302yl hudolus yng nghanol tirwedd, castell a choetir Dinefwr, gyda stori\u0308au, perfformiadau a cherddoriaeth fyw i oedolion, pobl ifanc a theuluoedd o bob math a maint."}, {"text_idx": "#000011", "text": "Mae\u2019r w\u0302yl yn 30 eleni a byddwn yn dathlu gorffennol, presennol a dyfodol chwedleua yng Nghymru, trwy lens ieithoedd, stori\u0308au a cherddoriaeth o Ewrop a\u2019r byd \u2013 gyda gwahoddedigion rhyngwladol arbennig yn cynnwys Csenge Zalka chwedleuwraig am y troseddwyr gwaethaf a chwedleuwraig lle\u0302n gwerin ffeministaidd o Hwngari a Joe Baele \u2018Musketeer anarchaidd\u2019 Gwlad Belg."}, {"text_idx": "#000012", "text": "Bydd un o ffefrynnau\u2019r w\u0302yl Daniel Morden a\u0302\u2019r ffidlwr eithriadol Oli Wilson-Dickson yn rhannu eu cymysgedd fywiog o hwyl lle\u0302n gwerin i deuluoedd. A hefyd, y seiri geiriau meistrolgar, TUUP a Sally Pomme Clayton gyda chwedlau llawn awyrgylch a risque\u0301 weithiau yn hwyr y nos i oedolion!"}, {"text_idx": "#000014", "text": "Cymysgedd arbennig o syrcas, dawns a drama gan ein partneriaid Citrus Arts a chyfleoedd i rannu eich stori eich hun ar Ddydd Sadwrn Llafar gyda People Speak Up. Mae sioeau i deuluoedd, sesiynau drama ben bore i\u2019r plant, perfformiadau wedi eu hysbrydoli gan Cad Goddeu: The Battle of the Trees a darn newydd Carl Gough yn teithio trwy amser Nexus, yn trafod penderfyniadau a fydd, gobeithio, yn ein harwain at ddyfodol mwy disglair. Hyn i gyd, a Cath Little, Alim Kamara, Christine Watkins, a llawer mwy o artistiaid, cerddorion a chwedleuwyr i\u2019w cyhoeddi dros y misoedd nesaf."}, {"text_idx": "#000015", "text": "Yn ogystal a\u0302 stori\u0308au, cerddoriaeth a chelfyddydau'r awyr agored, mae\u2019r w\u0302yl yn cynnwys teithiau cerdded a sgyrsiau i\u2019ch ysbrydoli yn ogystal a\u0302 digon o ffyrdd i ymlacio a mwynhau bwyd, crefftau a lluniaeth lleol yn y lleoliad trawiadol hwn."}, {"text_idx": "#000018", "text": "We are using cookies to give you the best experience on our website."}, {"text_idx": "#000025", "text": "Chwedleuwyr yng Nghymru \u2013 FEST"}]